Sukobi u Beogradu
Više od 140 osoba povređeno je u sukobima policije i protivnika "Parade ponosa" koja je održana u Beogradu 
Dva paralelna događaja odvijala su se danas u centru Beograda – pod jakom policijskom zaštitom održana je Parada ponosa u parku Manjež. Učesnici parade, njih oko hiljadu, su se zatim prošetali centralnim gradskim ulicama do Studentskog kulturnog centra gde je organizovana i žurka. Istovremeno, u širem centru Beograda, koji od noćas gotovo u potpunositi zatvoren za saobraćaj, tokom celog prepodneva i kasnije tokom dana policija se, na momente i žestoko sukobila sa pripadnicima navijačkih i drugih ekstremističkih grupa koji su pokušavali da spreče održavanje parade. U sukobima policijskih snaga i huligana povređen je veliki broj civila i policajaca, a napadnute su i zgrade SPS-a, RTS-a i zaštitnika građana, sedište Demokratske stranke u Krunskoj ulici je zapaljeno i demolirano, a kamenovan je i mobilni mamograf na Trgu Nikole Pašića, nabavljen u akciji koju je vodila RTV B92. Uprkos velikim neredima u centru Beograda, sama Parada ponosa je protekla bez incidenata. Ovoj manifestaciji su se priključili podržali je i predstavnici države, OEBS-a, Evropske unije, diplomatskih predstavništava i nevladinih organizacija. Skup u parku Manjež otvorio je šef Delegacije EU u Srbiji Vensan Dežer, koji je tom prilikom rekao da je ovo trenutak na koji se čekalo devet godina. Po rečima Dežera ovo je veliki dan za Srbiju koji slavi slobodu izražavanja i okupljanja: " Učesnicima parade se obratio i ministar za ljudska i manjinska prava, Slobodan Čiplić, koji je istakao da je ovo važan dan za slobodu u Srbiji: Lidera LDP-a Čedomir Jovanović je rekao da je ovo jedan od najnesrećnijih dana u njegovom životu jer, kako je rekao, nikada nije prošao kroz Beograda koji je tako prazan i pod kordonima policije: " Parada ponosa je trajala do nešto posle 13 časova – dakle oko sat i po kraće od najave, a posle skupa policija je maricama razvozila učesnike do kuća ili bezbednijih lokacija u gradu. Za to vreme u Beogradu je na nekoliko lokacija došlo je ozbiljnih sukoba policije i ekstremista – prvi suzavac je bačen na Trgu Slavija, a većih nereda je bilo i na Terazijama, kod Doma narodne skupštine, oko Kalemegdana, a u Tiršovoj ulici huligani su osim kamenica bacali i molotovljeve koktele na policiju. Povređen je veliki broj ljudi – više od 50 osoba je zbrinuto u dežurnim medicinskim službama i među povređenima mnogo veći broj policajaca. U centru grada je pričinjenina velika materijalna šteta. Sukobi su trajali gotovo celog dana, a u prvim komentarima je osuđeno divljanje i vandalizam u Beogradu. Portparol Republičkog javnog tužilaštva, Tomo Zorić, je poručio da će Tužilaštvo insistirati na maksimalnim kaznama za izgrednike, koje su po novom zakonu podignute na maksimalnih osam godina zatvora: " Kako je rekao Zorić, Tužilaštvo će spovesti svoju ustavnu i zakonsku obavezu da zaštiti sve građane Srbije, da pravni poredak neće biti ugrožen i da niko neće biti jači od države.